Изкуството и народът

Виктор Юго

Виктор Юго

Изкуството и народът

I

Изкуството е радост, слава,

то в бурята се разразява,

блести сред грейналия свод.

Звезда на Божието чело,

блести и на чело̀то смело

на волнодумния народ.

Изкуството е дивна песен

и пее я духът унесен,

градът — на горския простор,

мъжът — в прослава на жената,

и гласовете на душата

подемат я в тържествен хор.

Изкуството е мисъл жива,

громи, оковите разбива,

сродява Рейн и Тибър в миг!

Завоевател благороден,

то роба прави го свободен,

а теб, свободния — велик.

II

О, Францийо, страна велика,

запей и радостта да блика,

да грее твоят ясен свод!

На твоя глас, на твойта слава,

на теб светът се уповава,

о, мой волнолюбив народ.

Пей, пукне ли се вън зората,

пей, мръкне ли се над земята,

трудът е радост, не беда!

И изпрати века с насмешка,

възпей и любовта човешка,

възпей самата свобода!

Възпей Италия свещена

и Полша, в гроба повалена,

Неапол, цял удавен в кръв,

Унгария, в дълбоки рани…

Народът пее, о, тирани,

тъй както рика гневен лъв!

7 ноември 1851

Информация за текста

Victor Hugo

1851

Издание:

Виктор Юго. 21 стихотворения

Подбор, съставителство и превод от френски: Кирил Кадийски, 2002

Издателство „Нов Златорог“, 2002

ISBN: 9544921776

Свалено от „Моята библиотека“: http://chitanka.info/text/14963

Последна корекция: 11 януари 2010 в 08:20

FB2 document info

Document ID: http://chitanka.info/text/14963

Document version: 0.1

Document creation date: 2013-08-01 09:19:29

Created using: Mylib SfbToFb2 Converter software

Document authors :

Моята библиотека

Document history:

0.1 (2010-01-11 08:20:00) — Добавяне (сканиране, разпознаване и редакция: NomaD)

About

This book was generated by Lord KiRon's FB2EPUB converter version 1.0.50.0.

Эта книга создана при помощи конвертера FB2EPUB версии 1.0.50.0 написанного Lord KiRon.

http://www.fb2epub.net

https://code.google.com/p/fb2epub/